**Luceafăr primei dimineți**

*Mariabalacianu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ai deslușit pe trupul meu petale

Din prima vară când ne-am cunoscut

Și le-ai aprins în noapte la icoane

Parfumul lor să țină cât mai mult.

Ai desfrunzit cărarea dinspre crânguri

Când ai simțit al frunzelor blestem

Și te-ai rugat la cete-ntregi de îngeri

Să nu mă ia sub un alt colț de cer.

Ai regăsit ascunsă simfonia

În strigăt trist de pescăruș stingher

Și-ai adunat din mare nebunia

Și-ai zămislit-o-n zâmbet și mister.

Ai ars durerea și-ai plătit cu sânge

M-ai renăscut și viață mi-ai adus

Cu răstignirea ai știut învinge

Pe cel ce, plin de pizmă, m-a răpus.

Ai nins cu dor în zi de sărbătoare

Întreagă amintirea unei vieți

Și m-ai născut din flori de lăcrămioare

Îmi ești luceafăr primei dimineți.